فيلق العمال المصرى

فيلق العمال المصري أو الفيلق المصري هو عبارة عن وحدة غير قتالية، بريطانيا هي اللي شكلتها خلال الحرب العالمية الاولى، وكانت متكون من فلاحين مصريين من الصعيد. عدد اللي استخدموهم في الفيلق ده نصف مليون شخص ما بين سنة 1914 و1918. شغلهم كان في الاعمال الخدمية واللوجستية، زي حفر الخنادق، ومد سكك الحديد، وانشاء الطرق، وحمل الامدادات على جبهات الحرب المختلفة.

 التاريخ 
الفلاحين دول مدخلوش الفيلق بارادتهم، دول كانوا بيتم تجميعهم بالعافية من الصعيد، ويتحطوا في معسكرات اشبه بالسجون قبل ما يبعتوهم للحرب زي معسكرات التجميع اللي متحاوطة باسلاك شائكة في اسيوط وسوهاج، الناس دي عاشوا في ظروف صعبة جدا، وكانوا بيتعرضوا للاهانة والضرب، وممنوع يخرجوا من المعسكرات الا تحت حراسة الجنود الانجليز.

اعضاء الفيلق عاشوا حياة قاسية ومهينة، من غير اكل كويس ولا رعاية صحية، وكانوا بيشتغلوا تحت ضغط رهيب. ناس كتير منهم مقدروش يتواصلوا مع اهلهم لفترات طويلة، واتعذبوا من الجوع والمرض والخوف. عدد اللي ماتوا منهم بيتقدر ما بين 50 الف و100 الف واحد بسبب المرض وسوء التغذية والارهاق وسوء المعاملة.

كتير من الضباط الانجليز كتبوا عن العمال المصريين في مذكراتهم بنظرة فيها استعلاء وعنصرية، وكانوا بيوصفوهم باوصاف مهينة زي "الزنوج" و"العبيد"، وده يورينا قد ايه كانوا بيتعاملوا معاهم بتمييز وعنصرية اثناء خدمتهم.

من الناحية القانونية، فلاحين الصعيد اللي اتجندوا في الفيلق ده مكنوش عبيد رسميا، بس الواقع كان بيقول غير كده، لانهم اتجبروا على الشغل من غير اجر عادل ولا حقوق، ومكنش ليهم اي حماية قانونية ولا حتى تعويض بعد الحرب.

ورغم الدور الكبير اللي لعبوه في دعم الجيش البريطاني، محدش من افراد الفيلق ده اتكرم او اتذكر بعد الحرب، بل بالعكس، اتنسوا تماما من كتب التاريخ والتعليم. تجربة فيلق العمال المصري تعتبر من ابشع صور الاستغلال الاستعماري، خصوصا ضد الفئات الفقيرة زي الصعيد.
 سبب تكوين بريطانيا الفيلق من فلاحين الصعيد 
لما قامت الحرب العالمية الأولى سنة 1914، بريطانيا كانت محتاجة ناس تشتغل في الاعمال الخدمية واللوجستية في الجبهات المختلفة. البريطانيين عملوا وحدة غير قتالية اسمها الفيلق المصري وده كان تشكيل ضخم من فلاحين الصعيد، اشتغلوا في حفر الخنادق، مد السكك الحديدية، بناء الطرق، ونقل الإمدادات للجبهات بين عامي 1914 و1918.

بس السؤال المهم : ليه بريطانيا كونت الفيلق المصري من فلاحين الصعيد ؟

الصعيد في أوائل القرن العشرين كان أكتر مناطق مصر فقرا وتهميشا. الناس هناك كانت فقيرة، والتعليم قليل، وفرص الشغل محدودة. وده خلاهم فئة سهلة الاستغلال بالنسبة للبريطانيين، لأنهم معتادين على الشغل الشاق وأقل قدرة على المقاومة.

البريطانيين كانوا مسيطرين جامد على الصعيد وقبضة السلطة البريطانية كانت اقوى في الصعيد بسبب ضعف المقاومة في الصعيد ووسعوا نفوذهم على القرى والنجوع باستخدام العمد والمشايخ كأدوات ينفذوا بيها أوامرهم. الكلمة العليا كانت دايما للبريطانيين، والعمد والمشايخ كانوا مجرد وسيط بين السكان والسلطة. وبكده، عمليات التجنيد كانت تتم بإرادة السلطة البريطانية نفسها، واللي مكنتش بتتردد تستخدم العنف والإكراه عشان تضمن الطاعة.

التجنيد كان قسري والقوات البريطانية ومعاونوهم من الإدارة المحلية كانوا بياخدوا الفلاحين من الصعيد بالقوة، وبينقلوهم لمراكز احتجاز محاطة بأسلاك شائكة عشان ميهربوش وبعدين بيرحلوهم لمراكز أكبر في شمال مصر، هناك يتدربوا أو يتحضروا قبل ما يتنقلوا للجبهات.

وخلال العملية دي، عشرات الالاف من عمال الفيلق المصري اتحملوا على السفن زي البضائع، وسافروا رحلات طويلة في البحر المتوسط لحد ما وصلوا لمواقع القتال في أوروبا.

بس الرحلة لم تخلو من المآسي، لأن كتير من العمال ماتوا وهما في البحر بسبب التعب الشديد، وسوء الأكل، وظروف السفن الصعبة.

كتير من الضباط البريطانيين في مذكراتهم وتقاريرهم كانوا بيشوفوا عمال الفيلق المصري بنظرة استعلائية وعنصرية، ووصفوهم بالزنوج والعبيد وده بيكشف عن عقلية الاستعمار عندهم، اللي كانت بتعامل المصريين أدوات بس لخدمة المجهود الحربي البريطاني مش كشركاء أو حلفاء.

النظرة العنصرية دي تجاه عمال الفيلق المصري وصلت للصحف البريطانية حيث في مقالة نشرت في صحيفة التايمز اللندنية اذ تبدأ كالتالي : منذ 5650 عام انطلقت في مصر دعوة عاجلة لطلب عمال واليوم يترك النسل المباشر لانصاف العبيد اولئك بيوتهم بارادتهم الحرة ويذهبون للعمل من اجل قضية اسمى.

النظرة دي كانت جزء من تفكير استعماري واسع، اللي شاف أبناء المستعمرات كقوة عمل رخيصة ممكن يستخدموها من غير أي اعتبار لإنسانيتهم أو كرامتهم.

 نطاق العمليات 
عمال الفيلق المصري اشتغلوا في مساحات كبيرة جدا، وكانت عملياته منتشرة في كذا منطقة في العالم. الانجليز استخدموا فلاحين الصعيد في كل حتة كان فيها حرب او تجهيزات للحرب. اول ما شكلوا الفيلق، بدأوا يبعتوا عمال الفيلق المصري على جبهات الحرب المختلفة.

كانوا بيشتغلوا في حفر خنادق وكانوا بيبنوا خطوط سكك حديد وبيشتغلوا في انشاء الطرق ونقل الامدادات لمسافات طويلة جدا في ظروف صعبة.

الفيلق المصري كان موجود في كل جبهة تقريبا من الشام والعراق لحد اراضي اوروبا الباردة، وعمال الفيلق اشتغلوا في كل حاجة ممكن تتخيلها وكل ده علشان يخدموا الجيش البريطاني اللي مقدرش تعبهم ولا كافئهم بعد الحرب.تصغير|مخازن الهبوط قرب غزة
تصغير|فريق بناء السكك الحديدية
تصغير|فيلق العمال المصرى يتحرك على طول طريق شبكى سلكى

 توظيف 
الانجليز وقت الحرب العالمية الاولى ركزوا على الصعيد بالذات لما بدأوا يجمعوا عمال للفيلق المصري. كانوا عارفين ان اهل الصعيد فقراء واقل قدرة على المقاومة، فاستغلوا ده.

الفلاحين من الصعيد كانوا بيتلموا بالالاف غصب عنهم، وبعدها يركبوهم عربيات الجيش وينقلوهم على معسكرات بعيدة، كأنهم رايحين غربة من غير رجعة.

عمال الفيلق دول اشتغلوا في حفر الخنادق وبناء الطرق ومد السكك الحديد في الشام والعراق وسيناء، وفي اوروبا كمان. كانوا بيشتغلوا من الفجر لحد الليل، واللي يمرض او يتعب محدش كان بيسأل فيه. ناس كتير منهم ماتت من البرد او الجوع او التعب، واتدفنوا في بلاد غريبة، بعيد عن اهاليهم اللي معرفوش حتى فين قبورهم ومعظمهم اتدفنوا في مقابر جماعية بدون حتى شواهد قبور.تصغير|فيلق العمال المصرى اللى شارك فى بناء الطرق وبناء السكك الحديدية ومد أنابيب المياه فى رومانيا
 مصادر 
تصنيف:جيوش